‘प्रथम स्कूल’ (Pratham Shiksha) नर्सरी से 5वीं क्लास तक चलता है और हर क्लास में 20 बच्चों पर एक टीचर है। उनके स्कूल में 5वीं क्लास के काफी बच्चे स्कूल छोड़ कर काम पर चले जाते हैं। तब ऐसे बच्चों के लिए उनके बताये समय पर क्लास लगाई जाती है ताकि वो अपने काम धंधे के साथ पढ़ाई भी कर सकें। इस तरह जो बच्चे बीच में पढ़ाई छोड़ देते हैं वो यहां दिन के किसी भी वक्त एक घंटा पढ़ने के लिये आते हैं जिसके बाद इन बच्चों को ओपन स्कूल के जरिये 10वीं की परीक्षा राजस्थान बोर्ड से दिलाई जाती है। इन बच्चों की कक्षाएं शाम के 5 बजे तक चलतीं हैं। ‘प्रथम शिक्षा’ (Pratham Shiksha) में आने वाले बच्चों में ज्यादातर लड़कियां हैं क्योंकि सुमिति का मानना है कि लड़कियों को आज भी शिक्षा के कम मौके मिलते हैं। इस कारण वो लड़कियों की शिक्षा पर ज्यादा ध्यान देती हैं। ‘प्रथम स्कूल’ (Pratham Shiksha) का नियमित स्कूल सुबह साढ़े सात बजे से दोपहर 3 बजे तक चलता है। इस स्कूल की खास बात ये है कि यहां पर पहली क्लास से ही बच्चों को कम्प्यूटर शिक्षा दी जाती है। साथ ही ये बच्चों को खेलकूद, ड्राइंग और क्राफ्ट की एक्टिविटी भी कराते हैं। ताकि बच्चों में आत्मविश्वास पैदा किया जा सके।